Държавен вестник, бр. 13, 2014 г., стр. 33

БРОЙ  13	
Д Ъ Р Ж А В Е Н  В Е С Т Н И К 	
СТР.  33  
ПОСТАНОВЛЕНИЕ № 20
ОТ 10 ФЕВРУАРИ 2014 Г.
за изменение и допълнение на Постановление 
№ 25 на Министерския съвет от 2009 г. за 
създаване на Център „Фонд за асистирана 
репродукция“ (обн., ДВ, бр. 13 от 2009 г.; 
изм. и доп., бр. 5 и 42 от 2011 г. и бр. 47 и 
103 от 2012 г.)
МИНИСТЕРСКИЯТ СЪВЕТ
П О С Т А Н О В И :
§ 1. В наименованието думите „Център 
„Фонд за асистирана репродукция“ се заменят 
с „Център за асистирана репродукция“.
§ 2. В чл. 1 се правят следните изменения:
1. В ал. 1 думите „Център „Фонд за асис­
тирана репродукция“ се заменят с „Център за 
асистирана репродукция“.
2. Алинея 2 се изменя така:
„(2) Центърът за асистирана репродукция, 
наричан по-нататък „центърът“, е второстепе­
нен разпоредител с бюджет към министъра на 
здравеопазването.“
§ 3. В чл. 2 ал. 1 се изменя така:
„(1) Центърът осъществява следните функ­
ции:
1. организационно и финансово подпомагане 
на български граждани и лица по чл. 83, ал. 1 
и 3 от Закона за здравето за извършване на 
дейности по асистирана репродукция в лечебни 
заведения в Република България;
2. контрол върху дейността по асистирана 
репродукция и успеваемостта на лечебните заве­
дения, получили финансиране от центъра, съв­
местно с Министерството на здравеопазването 
и Изпълнителната агенция по трансплантация;
3. организиране и провеждане на дейности 
за набиране на финансови средства за осъщест­
вяване дейността на центъра;
4. даване на методически указания относно 
процедурите по отпускане, разходване и отчи­
тане на финансовите средства за асистирана 
репродукция, предоставени от центъра;
5. провеждане на информационна политика 
относно дейностите по асистирана репродукция, 
майчино и детско здравеопазване;
6. създаване и поддържане на регистър на 
лицата, които са подали заявления за органи­
зационно и финансово подпомагане от центъра 
за извършване на асистирана репродукция, 
както и на друга информация за дейността на 
центъра, посочена в правилника по ал. 2;
7. обработване на данни, свързани с демо­
графски въпроси в областта на здравеопазването 
в Република България, и осъществяване на 
сътрудничество с компетентните институции 
в тези области;
8. участие в изпълнението на проекти и 
програми в областите на дейност по т. 1 – 7.“
§ 4. В чл. 3 думата „одобрява“ се заменя с 
„финансира“. 
§ 5. В чл. 5 се правят следните изменения 
и допълнения:
1. Досегашният текст става ал. 1.
2. Създава се ал. 2:
„(2) Финансирането на дейностите по чл. 2, 
ал. 1, т. 1 се извършва до размера на средствата 
по бюджета на центъра за съответната година, 
утвърден от министъра на здравеопазването.“ 
§ 6. В чл. 6, ал. 2 думите „бюджетната 
сметка“ се заменят с „бюджета“.
§ 7. Член 9 се изменя така:
„Чл. 9. Към центъра се създават комисия и 
обществен съвет, чиито състави се определят 
от министъра на здравеопазването.“
§ 8. Създават се чл. 9а, 9б и 9в:
„Чл. 9а. (1) Комисията се състои от петима 
членове, от които четирима медицински спе­
циалисти с опит в областта на акушерството 
и гинекологията и един икономист. 
(2) Комисията подпомага директора на 
центъра, като:
1. разглежда заявления на български граж­
дани и на лица по чл. 83, ал. 1 и 3 от Закона 
за здравето за организационно и финансово 
подпомагане от центъра за извършване на 
асистирана репродукция в лечебни заведения в 
Република България, които трябва да отговарят 
на следните общи критерии:
а) състоянието на мъжа или жената не 
позволява осъществяване на репродуктивните 
им функции по естествен път;
б) налице са изискванията на наредбата по 
чл. 130, ал. 3 и 6, чл. 131, ал. 3, чл. 132, ал. 4, 
чл. 132а, ал. 3 и чл. 132б, ал. 2 от Закона за 
здравето и чл. 6, ал. 1 от Закона за лечебните 
заведения; 
2. прави предложения до директора на 
центъра за одобряване на лицата по т. 1 за 
организационно и финансово подпомагане за 
извършване на асистирана репродукция в ле­
чебни заведения в Република България, като 
при положително становище предлага и размера 
на необходимата парична сума до определения 
максимален размер за съответната дейност;
3. предлага максимални стойности за финан­
сиране на дейностите по асистирана репродукция 
със средства от центъра;
4. разглежда финансовата и медицинската 
документация, представена от лечебните заве­
дения след извършване на дейностите по аси­
стирана репродукция, и прави предложение до 
директора на центъра за изплащане на сумите 
или за отстраняване на непълноти и неточности.
Чл. 9б. (1) Общественият съвет се състои от 
седем членове, представители на юридически 
лица с нестопанска цел, работещи за защита 
правата на лицата с репродуктивни проблеми, 
както и лица с опит в една или повече от дей­
ностите по чл. 2, ал. 1, т. 3, 5, 7 и 8. 
(2) Общественият съвет подпомага директора 
на центъра, като: